Miercuri, 6 decembrie, s-a deschis Târgul de Crăciun "Ambasada lui Moș Crăciun", în localitatea Mogoșoaia, județul Ilfov, organizat de Consiliul Județean Ilfov în parteneriat cu Primăria Mogoșoaia și Centrul Județean pentru Conservarea și Promovarea Culturii Tradiționale Ilfov.
Evenimentul a început la ora 18.30, când a avut loc momentul aprinderii luminițelor, iar Moș Crăciun își va face intrarea într-o caleașcă trasă de doi cai.
Parcul este împodobit cu mii de luminițe spectaculoase, iar bradul are o înălțime de peste 10 metri și a fost împodobit cu globuri colorate și perdele de lumini.
În perioada 6 decembrie 2023 și 7 ianuarie 2024, Parcul Mogoșoaia devine centrul de comandă al lui Moș Crăciun.
Cei mici vor primi pașapoartele Moșului, ștampilate de Secretarul Elf, apoi, cadouri, căciulițe și bomboane.
Programul este următorul:
6 decembrie:
19.00 – Corul "Sunetul Muzicii" – cu Cristina Manoliu;
20.00 – Taraful Ilfovului.
10 decembrie:
18.00 – "Fuego & Band"
19.00 – Corul de Colindători, coordonator Marioara Man Gheorghe.
16 decembrie:
18.00 – Corul de copii din Popești-Leordeni;
19.00 – Ansamblul "Doina Ilfovului".
23 decembrie:
18.00 – Laura Ion;
19.00 – Corul de copii din Buftea "Vis împlinit" (coordonator Gabriela Pieptea);
19.30 – Taraful Domnesc (coordonator Mirel Bria).
Prezentatorul spectacolelor este actorul Nae Alexandru de la Teatrul de Revistă "Constantin Tănase". Sunt programate și "Ateliere de pictură".